**Zápisnica z neplánovaného zasadnutia**

**Obecného zastupiteľstva v Hrabovke konaného dňa 15.02.2017 o 16.00 hodine v sále KD v Hrabovke.**

**Prítomní:** Eva Mráziková, starostka obce

**Poslanci:** Andrea Babirádová, Róbert Chmelina, Michal Jakab,

**Neprítomní poslanci:** Jana Hamajová - ospravedlnila sa

Ladislav Šnobel – ospravedlnil sa

**Hlavná kontrolórka:** neprítomná - ospravedlnila sa

**Program:**

1. Otvorenie zasadnutia

2. Určenie zapisovateľa a overovateľov zápisnice

1. Prerokovanie zmluvy RVS Vlára-Váh
2. Prerokovanie oznámenia COOP Jednota
3. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková. Úvodom zasadnutia privítala všetkých prítomných a oboznámila ich s návrhom programu OZ.

Starostka obce konštatovala, že zasadnutie OZ je uznášania schopné.

Obecné zastupiteľstvo v Hrabovke **schvaľuje** návrh programu.

**Hlasovanie:**

**Prítomní:** 3 **Za:** 3  **Proti:** 0 **Zdržal sa:** 0

**2. Určenie zapisovateľa a overovateľov zápisnice**

Overovatelia: Michal Jakab, Andrea Babirádová

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní:** 3 **Za:** 3 **Proti:** 0 **Zdržal sa:** 0

**3. Prerokovanie zmluvy RVS Vlára-Váh**

 Starostka obce predniesla poslancom návrh „Zmluvy o spolupráci medzi obcou Hrabovka a RVS Vlára-Váh, s.r.o. (ďalej RVSVV) pri zabezpečení financovania a realizácii stavby „SO 600-Kanalizácia Hrabovka“, v katastrálnom území Hrabovka (ďale len „Zmluva“)“. Návrh Zmluvy dala vypracovať starostka na základe pracovného rokovania medzi konateľmi RVSVV, ktoré sa uskutočnilo dňa 2.2.2017 – v zmysle zápisnice z uvedeného rokovania. RVSVV je na základe podanej žiadosti úspešným uchádzačom o nenávratný finančný príspevok z fondov EÚ v projekte stavebného diela: „Odkanalizovanie mikroregiónu Vlára-Váh a intenzifikácia ČOV Nemšová“ (ďalej len „Projekt“). Súčasťou územného stavebného povolenia na zhotovenie diela „Odkanalizovanie mikroregiónu Vlár-Váh a intenzifikácia ČOV Nemšová, ako líniovej stavby členenej podľa projektovej dokumentácie na stavebné objekty je aj stavebný objekt: „Objekt: SO 600-Kanalizácia Hrabovka“. Tento stavebný objekt však **nebol zahrnutý** podľa Zmluvy o poskytnutí NFP **do financovania prostredníctvom „Projektu“**, ktorého investorom je RVSVV, s.r.o.. Obec Hrabovka z tohto dôvodu žiada RVSVV, s.r.o. o zmluvné zabezpečenie spolupráce a financovania stavby „Objekt SO 600-Kanalizácia Hrabovka“ (ďalej len „Stavba“) z nenávratných finančných prostriedkov, predovšetkým z Programu rozvoja vidieka SR (2014-2020) pre rok 2017 alebo rok 2018 (ďalej len „PRV SR“) vyhláseného Ministerstvom životného prostredia SR alebo z iných finančných zdrojov, prípadne z finančných prostriedkov RVSVV, v rozsahu potrebnom na financovanie prípravy a realizácie Stavby prihliadnuc na skutočnosť, že Stavba je vo verejnom záujme ako súčasť stavebného diela : „Odkanalizovanie mikroregiónu Vlára-Váh a intenzifikácia ČOV Nemšová“. Poslanci prerokovali celé znenie návrhu Zmluvy bez pripomienok. Zároveň poverili starostku, aby v mene obce rokovala s RVSVV, v prípade pripomienok k termínom plnenia jednotlivých bodov Zmluvy. V prípade, že RVSVV návrh zmluvy schváli v plnom znení, obecné zastupiteľstvo v Hrabovke opätovne Zmluvu prerokuje a vyjadrí svoj súhlas na jej podpis a na zriadenie záložného práva na svoj obchodný podiel v spoločnosti RVSVV, s.r.o.

**Hlasovanie:**

**Prítomní: 3 Za:** **3**  **Proti:** 0 **Zdržal sa:** 0

**4. Prerokovanie oznámenia COOP Jednota**

 Obec Hrabovka dňa 10.2.2017 obdržala „Oznámenie“ od COOP Jednota s.d. s ponukou na odpredaj nebytových priestorov ako spoluvlastníkovi budovy súp.č.26 v Hrabovke. Konkrétne sa jedná o odkúpenie časti nebytových priestorov – pohostinstvo, ktoré sa nachádza na prízemí budovy. COOP Jednota žiada písomné vyjadrenie do 20.2.2017. Poslanci jednoznačne vyjadrili súhlas so začatím rokovania o odkúpení časti nebytových priestorov, nakoľko by sa značne vyriešili problémy, ktoré vznikajú pri spoluvlastníctve tejto budovy a navrhli aj odkúpenie zostávajúcej časti pozemkov, ktoré tvoria nádvorie a okolité priestranstvo budovy Obecného úradu. COOP Jednota by tak zostala vlastníkom len časti budovy, v ktorej prevádzkuje predajňu a súvisiace skladové priestory predajne. Všetky podmienky budú konkrétne prejednané na základe návrhu, ktorý predloží COOP Jednota po vypracovaní odborného znaleckého posudku k odpredaju. Obecné zastupiteľstvo poverilo starostku obce , aby v mene obce začala predmetné rokovania.

**Hlasovanie:**

 **Prítomní: 3** **Za: 3** **Proti:** 0 **Zdržal sa**: 0

**5. Záver**

 Starostka obce ukončila rokovanie Obecného zastupiteľstva a poďakovala poslancom za účasť na neplánovanom zasadnutí Obecného zastupiteľstva v Hrabovke.

**Obecné zastupiteľstvo v Hrabovke**

**Uznesenia č. 1- 4**

 zo zasadnutia OZ v Hrabovke

**Z neplánovaného zasadnutia Obecného zastupiteľstva obce Hrabovka zo dňa 15.02.2017**

***K bodu: Otvorenie zasadnutia***

**Uznesenie č. 1/2017**

Obecné zastupiteľstvo v Hrabovke **s c h v a ľ u j e** navrhnutý program v pôvodnom znení.

V Hrabovke, 15.02.2017

Eva Mráziková

 starostka obce

***K bodu: Určenie zapisovateľa a overovateľov zápisnice***

**Uznesenie č. 2/2017**

Obecné zastupiteľstvo v Hrabovke **s c h v a ľ u j e** overovateľov Michala Jakaba, Andreu Babirádovú a zapisovateľku pracovníčku OcÚ Mgr. Janku Štefánkovú.

V Hrabovke, 15.02.2017

Eva Mráziková

 starostka obce

***K bodu: Prerokovanie zmluvy RVS Vlára-Váh***

**Uznesenie č. 3/2017**

Obecné zastupiteľstvo v Hrabovke :

1. **Schvaľuje** návrh Zmluvy o spolupráci pri zabezpečení financovania a realizácii stavby „SO 600-Kanalizácia Hrabovka“, v katastrálnom území Hrabovka
2. **Poveruje** starostku obce Hrabovka , aby v mene obce rokovala s RVSVV v prípade pripomienok k termínom plnenia, ktoré sú v zmluve obsiahnuté v jednotlivých bodoch a po schválení návrhu na rokovaní RVSVV, s.r.o. **ukladá** zmluvu predložiť na jej opätovné prerokovanie a schválenie do obecného zastupiteľstva v Hrabovke.

V Hrabovke, 15.02.2017

 Eva Mráziková

 starostka obce

***K bodu: Oznámenie COOP Jednota***

 **Uznesenie č. 4/2017**

Obecné zastupiteľstvo v Hrabovke:

a) **Súhlasí** so začatím rokovania o odkúpení časti nebytových priestorov budovy súp. č.

 26– pohostinstvo s COOP Jednota s.d. Trenčín, pričom obec Hrabovka je

 spoluvlastníkom budovy súp.č. 26 v ½.

b) **Poveruje** starostku obce jednaním v predmetnej veci a navrhuje doplniť do návrhu

 kúpnej zmluvy aj zostávajúce priľahlé pozemky a nádvoria, ktoré sú súčasťou budovy

 súp.č. 26 a ktorých spoluvlastníkom je obec Hrabovka a COOP Jednota v ½.

V Hrabovke, 15.2.2017

 Eva Mráziková

 starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Babirádová**  | **Chmelina** | **Jakab** | **Šnobel** | **Hamajová** |
|  **Uznesenia:** | **Andrea** | **Róbert** | **Michal** | **Ladislav** | **Jana** |
| 1/2017 |  **I**  | **I** | **I**  | **N** | **N** |
| 2/2017 | **I** | **I** | **I** | **N** | **N** |
| 3/2017 | **I** | **I** | **I** | **N** | **N** |
| 4/2017 | **I** | **I** | **I** | **N** | **N** |
|  |  |  |  |  |  |

**Vysvetlivky: I - za O – zdržal sa**

 **X - proti N - neprítomní**

Overovatelia:

Michal Jakab .........................................

Andrea Babirádová .........................................

Zapísala:

Mgr. Janka Štefánková .........................................

Eva Mráziková starostka obce